Σελ

«*Βλέπεις, είμαι τέλειος, η δύναμη μου είναι τέλεια, και με εκείνη θα φέρω μια ίση και τέλεια καταστροφή στο υπόλοιπο σύμπαν.*»
— Ο Σελ στο επεισόδιο "*Combine Your Strength! The Final Kamehame-Ha!*"

## Σελ

* Anime
* Manga

## Ντεμπούτα

### Ντεμπούτο σε manga

"Kami-sama and the Demon King Become One"

## Χαρακτηριστικά

### Φυλή

Βιο-Ανδροειδές (περιέχει κύτταρα από Σάγιαν, Ναμέκιαν, Φυλή του Φρίζερ, Γήινους και από διάφορες άλλες μορφές ζωής)

## Προσωπική Κατάσταση

### Συγγενείς

Μελλοντικός Δρ. Τζερό
Υπερυπολογιστής του Δρ. Τζερό
Σελ Τζούνιορ (απόγονοι/παιδιά)
Ανδροειδές 17 («αδερφός»)
Ανδροειδές 18 («αδερφή»)

### Ομόλογοι

Σελ του Παρόντος
Μελλοντικός Σελ
Σελ Μαξ

### Μέντορες

Υπερυπολογιστής του Δρ. Τζερό

Ο **Σελ** είναι η απόλυτη δημιουργία του Δόκτορα Τζερό, ο οποίος ήρθε από μια μελλοντική χρονοσειρά, σχεδιασμένος με τα κύτταρα των σπουδαιότερων πολεμιστών που πέρασαν από τη Γη που η απομακρυσμένη συσκευή παρακολούθησης μπόρεσε να εντοπίσει· το αποτέλεσμα ήταν ο «τέλειος πολεμιστής» που κατείχε πολυάριθμα ευνοϊκά γενετικά χαρακτηριστικά και ειδικές δεξιότητες από τους Γκόκου, Βετζέτα, Πίκολο, Φρίζερ και Βασιλιά Κολντ.

Ήταν ένα από τα λίγα Ανδροειδή της Κόκκινης Κορδέλας που δεν ολοκληρώθηκαν άμεσα από το Δόκτορα Τζερό· η κατασκευή του τελείωσε από τον Υπέρυπολογιστή του Δόκτορα Τζερό. Ο Σελ είναι ο κύριος ανταγωνιστής στο Imperfect Cell, Perfect Cell και Cell Games Saga.

## Βιογραφία

### Παρελθόν

Η εκδοχή του Σελ που παίζει ένα μεγάλο ρόλο στο *Dragon Ball Z* προέρχεται από μια εναλλακτική μελλοντική χρονοσειρά όπου έχει ήδη εξελιχθεί στην Ατελή μορφή του. Δυστυχώς για εκείνον, τα Μελλοντικά Ανδροειδή 17 και 18 δεν είναι ζωντανά, έχοντας ήδη εξουδετερωθεί από την εκδοχή του Μελλοντικού Τρανκς. Με στόχο να ολοκληρώσει την εξέλιξη του, ο Σελ σκοτώνει το Μελλοντικό Τρανκς και κλέβει τη Μηχανή του Χρόνου του, πηγαίνει πίσω στο χρόνο σε μια χρονολογία που είχε ορίσει ο Μελλοντικός Τρανκς στη «κανονική» χρονοσειρά όπου τα δυο Ανδροειδή υπήρχαν ακόμη, κάποια στιγμή γύρω στα τέσσερα χρόνια πριν την εμφάνιση των Ανδροειδών. Με σκοπό να χωρέσει στη Μηχανή του Χρόνου, ο Σελ επανήλθε στη μορφή του αυγού, (ή στη μεταγλώττιση, στο στάδιο της προνύμφης).

Όταν έφτασε στο παρελθόν, ο Σελ έσκαψε κάτω από τη γη όπου θα παρέμενε για τέσσερα χρόνια μέχρι να μπορέσει να μεγαλώσει στον ενήλικο, ανθρωποειδή εαυτό του. Μόλις ολοκληρώθηκε η μεταμόρφωση του, ο Σελ βγήκε από το έδαφος. Αν και είχε εξελιχθεί στην ωριμότερη, Ατελή μορφή του, ο Σελ ακόμη φοβόταν πως δεν είχε αρκετή δύναμη ώστε να απορροφήσει βίαια τα Ανδροειδή. Για να αυξήσει τη δύναμη του, η πρώτη του κίνηση ήταν να εξολοθρεύσει διάφορες πόλεις, απορροφώντας τους ανθρώπους που κατοικούσαν εκεί.

Αν αγνοία του Σελ, ο Κάμι είχε παρατηρήσει την άφιξη του στο παρόν και άρχισε να φοβάται ότι θα γινόταν μια ακόμη μεγαλύτερη απειλή για τη Γη από τα Ανδροειδή.

Αφού οι Μαχητές Ζ ηττήθηκαν από τα Ανδροειδή και αποφάσισαν να φυγαδέψουν τον άρρωστο Γκόκου, η Μπούλμα ενημερώνει το Μελλοντικό Τρανκς πως έλαβε αποδείξεις για μια δεύτερη Μηχανή του Χρόνου σε ένα δάσος στη Τζίντζερταουν. Όταν εκείνη, ο Τρανκς, και ο Γκόχαν πήγαν για να διερευνήσουν, βρίσκουν την εγκαταλελειμμένη Μηχανή του Χρόνου του Σελ και το κατάλοιπο αυγό και λιωμένο δέρμα του.

### *Dragon Ball Z*

#### Cell Saga

«*Θα απορροφήσω εσένα στη συνέχεια!*»
— Ο Ατελής Σελ στο Πίκολο, στο επεισόδιο "I Am Your Brother! The Monster with Goku's Energy!"

Αφού ολοκλήρωσε την απορρόφηση ανθρώπων στη Τζίντζερταουν, ο Σελ αντικρύζει το Πίκολο. Ο Πίκολο αποκαλεί το Σελ ένα τέρας της φύσης, όμως η δύναμη του Σελ τον εκπλήσσει. Ο Πλουσιότερος άνδρας στη Τζίντζερταουν, τον οποίο κρατούσε ο Σελ, ικετεύει το Πίκολο για βοήθεια, προσφέροντας του οτιδήποτε θελήσει. Ο Πίκολο λέει στο Σελ να τον αφήσει, και ότι η ζωή του είναι σημαντική, παρόλο που είναι ανάξιος ως άνθρωπος. Ο Σελ φαινομενικά υπακούει ρίχνοντας κάτω τον άνδρα, ο οποίος αρχίζει να σέρνεται προς το Πίκολο. Ο Σελ, ωστόσο, καρφώνει τον άνδρα με την ουρά του και τον απορροφά, σοκάροντας το Πίκολο. Ο Σελ τότε κοιτά το Πίκολο και του λέει πως είναι ο επόμενος, αποκαλώντας τον με το όνομα του. Ο Πίκολο, όντας άναυδος, ρωτά το Σελ πως γνωρίζει το όνομα του και το ποιος είναι. Ο Σελ τότε αυξάνει τη δύναμη του, εκπλήσσοντας ξανά το Πίκολο, και λέει στο δεύτερο πως είναι ο αδερφός του (αν και ο Σελ δεν γνώριζε σε αυτό το σημείο πως ο Πίκολο συγχωνεύτηκε με το Κάμι). Ο Πίκολο ρωτά ξανά ποιος είναι ο Σελ, απαιτώντας να μάθει τα πάντα. Ο Σελ ρωτά γιατίο Πίκολο θα έπρεπε να το ξέρει αφού θα πεθάνει σε λίγο. Ο Πίκολο του απαντά πως θα προτιμούσε να ξέρει ποιος είναι ο αντίπαλος του προτού τον σκοτώσει, όμως θα έκανε μια εξαίρεση με το Σελ. Ο Σελ τον χλευάζει για αυτό. Ο Πίκολο του λέει πως δεν γνωρίζει με ποιο τρόπο έμαθε το όνομα του, και αυξάνει τη δύναμη του. Τότε λέει στο Σελ πως δυστυχώς έκανε λάθος για το ποιος είναι, το οποίο μπερδεύει το Σελ. Ο Πίκολο προσθέτει πως ήταν βολικό που ο Σελ σκότωσε ήδη όλους τους κατοίκους, αφού τώρα δεν θα χρειαζόταν να συγκρατήσει τη δύναμη του. Τότε χτυπά το Σελ με ένα τεράστιο κύμα ενέργειας.

Μετά από μια σύντομη σύγκρουση καταφέρνει να χτυπήσει το πλάσμα μερικές φορές, ο Πίκολο τον ρωτά αν αυτό ήταν το μόνο που έχει και λέει ότι περίμενε να είναι ισχυρότερος. Ο Σελ λέει στο Πίκολο πως δεν είναι κακός μαχητής, όμως δεν βρίσκεται ακόμη στη Τέλεια μορφή του. Ο Πίκολο ρωτά γιατί επιτίθεται στους ανθρώπους, και ο Σελ επιβεβαιώνει πως απορροφά ανθρώπινη ενέργεια για να δυναμώσει περισσότερο. Ο εκνευρισμένος Πίκολο τότε απαιτεί να μάθει ποιος τον έστειλε μέσω τη μηχανής του χρόνου, και ο Σελ αποκαλύπτει πως ο ίδιος τη χρησιμοποίησε, αφού μετετράπη σε μορφή αυγού λόγω του μικρού μεγέθους τη μηχανής. Ο Σελ λέει πως είναι ξαφνιασμένος που ο Πίκολο ξέρει για τη μηχανή του χρόνου, όμως ισχυρίζεται πως δεν θα γνωρίζει την επόμενη του κίνηση. Ο Σελ τότε αρχίζει να ετοιμάζει ένα Kamehameha, με το Πίκολο να μην περιμένει αυτή την εξέλιξη. Ο Σελ απελευθερώνει το χτύπημα, και ο Πίκολο καταφέρνει να το αποφύγει, πετώντας τον αέρα. Ο Σελ, ωστόσο, επιτίθεται στο Πίκολο και τον αρπάζει από πίσω, παγιδεύοντας τα χέρια και τα πόδια του. Ο Σελ έπειτα καρφώνει το Πίκολο στο χέρι με την ουρά του. Καταφέρνει να ρουφήξει ενέργεια από το χέρι του Πίκολο προτού ο Ναμέκιαν του δώσει κουτουλιά και διαφύγει. Το αριστερό χέρι του Πίκολο, ωστόσο, γίνεται μαραμένο και άχρηστο. Ο Σελ (πλέον λανθασμένα βέβαιος για τη νίκη του) εξηγεί το ποιος είναι στο Πίκολο.

Αφού άκουσε για την ιστορία της δημιουργίας του και το σχέδιο του να απορροφήσει τα Ανδροειδή, ο Πίκολο αποκαλύπτει πως ξεγέλασε τον Σελ για να μάθει τις πληροφορίες ενώ πήρε τον αναγκαίο χρόνο για να αναγεννήσει το χέρι του και να συνεχίσει να μάχεται. Ο Πίκολο λέει στο Σελ πως ακόμη και με την ενέργεια που απέκτησε από το χέρι του, ακόμη δεν είναι ικανός να νικήσει και ο Πίκολο ετοιμάζεται να τελειώσει τη μάχη γρήγορα. Ο Σελ αφού θαύμασε το μυαλό και τακτική του Πίκολο, παίνευσε το Ναμέκιαν, μην περιμένοντας να ξεγελαστεί από τον αντίπαλο του. Ο Πίκολο ωστόσο, δηλώνει πως αυτή η στρατηγική προήλθε από το μυαλό του Κάμι. Από αυτή τη πληροφορία, ο Σελ συμπεραίνει πως ο Κάμι και ο Πίκολο έγιναν ένα ον ξανά, δίνοντας εξήγηση για τη δύναμη του Πίκολο, που τον έκανε ελαφρώς ισχυρότερο από το Σελ. Σύντομα συνειδητοποιεί ότι λόγω της συγχώνευσης οι Ντράγκον Μπολ έχουν αχρηστευτεί, με αποτέλεσμα να μην μπορούν να επαναφέρουν άτομα από τους νεκρούς, μια στρατηγική που ευνοεί το Σελ. Προτού ο Πίκολο και ο Σελ μονομαχήσουν πάλι, ο Μελλοντικός Τρανκς και ο Κρίλιν φτάνουν στο σημείο. Η παρουσία του Μελλοντικού Τρανκς στο παρελθόν μπερδεύει το Σελ, καθώς φτάνει στο συμπέρασμα πως εκείνος κατάγεται από μια άλλη χρονοσειρά. Ο Κρίλιν ρωτά γιατί μπορεί να νιώσει την ενέργεια του Γκόκου να βγαίνει από αυτό το τέρας, κάτι που ο Πίκολο λέει πως θα εξηγήσει αργότερα, όταν θα έχουν καταστρέψει το πλάσμα.

Συνειδητοποιώντας ότι έχουν το αριθμητικό πλεονέκτημα, ο Σελ αποφασίζει να υποχωρήσει και να απορροφήσει περισσότερα θύματα, με τελικό σκοπό να απορροφήσει τα Ανδροειδή 17 και 18. Ο Πίκολο αποκαλεί γελοία την ιδέα του Σελ, αναλογιζόμενος το μέτριο Kamehameha που είχε εκτοξεύσει πρωτύτερα ο Σελ, κάτι που ο Πίκολο αποκαλεί το όριο της δύναμης του, και έτσι, δεν έχει καμία πιθανότητα να ξεφύγει από την πολύ αυξημένη ταχύτητα του Πίκολο. Ο Κρίλιν επίσης εκπλήσσεται που ο Σελ μπορεί να χρησιμοποιήσει το θρυλικό Kamehameha. Ο Σελ απαντά στο Κρίλιν πως μπορεί να χρησιμοποιήσει όλες τις τεχνικές του Γκόκου, συμπεριλαμβανομένου του Spirit Bomb. Ξαφνιασμένος που ο Σελ γνωρίζει το όνομα του, ο Κρίλιν σκέφτεται πως ο Γκόκου θα είναι ακόμη περισσότερο ξαφνιασμένος μόλις μάθει για αυτό. Με αυτό, ο Σελ καταλαβαίνει πως ο Γκόκου δεν έχει πεθάνει από την ασθένεια της καρδιάς και είναι ακόμη ζωντανός, ενώ χαίρεται στη σκέψη πως θα τον αντιμετωπίσει. Ο Σελ, πλέον με ένα πλήρες σχέδιο διαφυγής, φωνάζει πως θα απορροφήσει τα Ανδροειδή 17 και 18 πετυχαίνοντας έτσι τη τέλεια μορφή του, δηλώνοντας ότι ο Πίκολο πρέπει να δυναμώσει αν θέλει να τον σταματήσει. Ο Σελ σηκώνει τα χέρια του και εκτελεί ένα Solar Flare, τυφλώνοντας για ορισμένο χρόνο τους εχθρούς του με ένα δυνατό φως, και ξεφεύγει ενώ καταστέλλει την ενέργεια του για να μην εντοπιστεί.

Καθώς ο Σελ τρέχει σε ένα δασότοπο, γελά με τη διαφυγή του, θαυμάζοντας την ανοησία των αντιπάλων του. Ο Σελ δηλώνει πως πρέπει να αποφύγει την Ομάδα Ντράγκον μέχρι να έχει απορροφήσει αρκετή ενέργεια από ανθρώπους για να αυξήσει τη δύναμη του και να ξεπεράσει το Πίκολο και τα Ανδροειδή, και τότε, θα τα απορροφήσει με ευκολία. Η μόνη ανησυχία του Σελ είναι το Χειριστήριο Απενεργοποίησης, με το οποίο οι εχθροί του θα μπορούσαν να απενεργοποιήσουν τα ανδροειδή και τότε να τα διαλύσουν εύκολα. Ωστόσο, ο Σελ θυμάται ότι ο Πίκολο είπε για τη καταστροφή του εργαστηρίου του Τζερό, οπότε το χειριστήριο λογικά θα έχει καταστραφεί μαζί του. Ο Σελ θυμάται άλλη μια πόλη κοντά και ετοιμάζεται για να πάει εκεί. Παρόλα αυτά, ο Σελ παρατηρεί το Βετζέτα να πετάει σε κοντινή απόσταση και κρύβεται πίσω από ένα ψηλό κορμό δέντρου. Ξαφνιασμένος που ο Βετζέτα δεν σκοτώθηκε ακόμη από τα ανδροειδή και που η δύναμη του είναι μεγαλύτερη από ότι περίμενε, συνειδητοποιεί πόσο διαφορετική είναι αυτή η χρονοσειρά με όλους του Μαχητές Ζ ζωντανούς. Ο Σελ αποφασίζει να κινηθεί γρήγορα και να βεβαιωθεί ότι θα απορροφήσει περισσότερους ανθρώπους γρηγορότερα. Στο anime, καθώς ο Σελ πλησιάζει τη Πόλη Νίκι, βρίσκει στο δρόμο του ένα λεωφορείο γεμάτο με αθλητές. Το λεωφορείο σταματά αφού ο Σελ στέκεται στη μέση του δρόμου και σκέφτεται το επόμενο βήμα του. Καθώς ο Σελ εμποδίζει τη πορεία τους και αγνοεί τη κόρνα του οδηγού, ολόκληρη η ομάδα βγαίνει από το όχημα για να το αντιμετωπίσει. Αφού ρίχνει μια γρήγορη ματιά στο Βετζέτα που απομακρύνεται, ο Σελ με ευκολία νικά και απορροφά τα θύματα του.

Συνειδητοποιώντας ότι ακόμη βρίσκεται κάτω από τα επίπεδα δύναμης των εχθρών του, ο Σελ αποφάσισε συνεχίσει να κρύβεται ενώ θα πήγαινε από πόλη σε πόλη (ανάμεσα στις οποίες η Πόλη Νίκι, το Αεροδρόμιο Μπέισιλ, και το Χωριό Τσάζκ) απορροφώντας ανθρώπους και παίρνοντας τη δύναμη που χρειάζεται για να μπορεί να αντιμετωπίσει τα Ανδροειδή. Ο Πίκολο και ο Τιέν Σινχάν προσπαθούν να τον εντοπίσουν ενώ ο Μελλοντικός Τρανκς και ο Κρίλιν σκοτώνουν το τωρινό Σελ του παρόντος ενώ βρισκόταν σε πολύ πρώιμο στάδιο. Στο anime, επιτίθεται σε δυο άτομα στο Αεροδρόμιο Μπέισιλ κατά τη διάρκεια των απορροφήσεων του. Ωστόσο, ο Σελ συναντά το Κρίλιν ο οποίος τα σώζει. Μετά από μια εκτενή μάχη, ο Σελ νικά το Κρίλιν και σχεδόν τον απορροφά, αν και αναγκάζεται να τον αφήσει όταν βλέπει τους Πίκολο και Τιέν να τον πλησιάζουν. Σύντομα διαφεύγει και καταστέλλει τη δύναμη του ενώ ειρωνεύεται τους εχθρούς του.

Αυτή η κατάσταση συνεχίζεται, με τους Μαχητές Ζ να αποκτούν ένα αεροσκάφος που θα τους επέτρεπε να κρύβουν την ενέργεια του και να μην ειδοποιηθεί ο Σελ. Παρόλα αυτά, όταν οι Γιάμτσα, Τιέν, Πίκολο, και Κρίλιν έφτασαν σε μια πόλη, ο Σελ είχε προβλέψει τη στρατηγική τους και κρύφτηκε ενώ καμάρωνε για τα επιτεύγματα του.

Εν τέλει, αφού απορρόφησε δεκάδες χιλιάδες ανθρώπους, ο Σελ ανιχνεύει μια μεγάλη δύναμη· γνωρίζοντας πως αυτός πρέπει να ήταν ο Πίκολο, συμπεραίνει ότι το μόνο πράγμα που θα τον έκανε το μάχεται τόσο σκληρά θα ήταν τα Ανδροειδή. Όντας χαρούμενος για την ευκαιρία του να απορροφήσει επιτέλους το 17 και το 18, ο Σελ δεν χάνει χρόνο και γρήγορα κατευθύνεται προς τη περιοχή.

Όπως περίμενε, βρίσκει το Πίκολο και το Ανδροειδές 17 να μάχονται. Η μάχη τελειώνει σε ισοπαλία, αφού τα ανδροειδή και ο Πίκολο επικεντρώνονται στο Σελ. Ενώ στέκεται σε ένα λόφο, ο Σελ δηλώνει με χαρά ότι αυτή η μέρα έχει καθυστερήσει πάρα πολύ, όμως τώρα ήρθε η ώρα να απορροφήσει το Ανδροειδές 17 και το Ανδροειδές 18 και να επιτύχει την ολοκλήρωση που επιθυμούσε από τη δημιουργία του. Ο Σελ επίσης παρατηρεί το Ανδροειδές 16, κοιτάζοντας τον χωρίς συναίσθημα. Κρίνοντας από το σήμα της Κόκκινης Κορδέλας στο στήθος του, ο Σελ υποθέτει με αυτοπεποίθηση ότι το 16 είναι μια ακόμη δημιουργία του Δρ. Τζερό και ότι πρέπει να είναι παλιότερο μοντέλο από τα άλλα, και αρκετά αδύναμο ώστε να το αγνοήσει. Καθώς ο Σελ κατεβαίνει από τον βραχώδες μέρος του νησιού, αρχίζει να αυξάνει το επίπεδο δύναμης του, που αποδεκατίζει εντελώς ολόκληρη τη βραχώδη περιοχή του νησιού. Σε εκείνο το σημείο, η δύναμη του έχει ξεπεράσει κατά πολύ τον αποδυναμωμένο Πίκολο και το Ανδροειδές 17, και με πολύ θάρρος, αρχίζει να βαδίζει προς το 17. Ο Πίκολο στέκεται τρομαγμένος και άκαμπτος, καθώς ο Σελ περνά δίπλα από το κατάπληκτο Ναμέκιαν για να απορροφήσει πρώτα το Ανδροειδές 17. Προτού ο Σελ επιτεθεί, ο Πίκολο απαιτεί να μάθει πόσα θύματα έχει απορροφήσει ο Σελ. Ο Σελ γελά, και λέει πως δεν είναι θύματα του, αλλά μέρος κάτι πιο εκπληκτικού από οτιδήποτε θα πετύχουν ποτέ στη ζωή τους.

Καθώς το τέρας ετοιμάζεται να απορροφήσει το Ανδροειδές, ο Πίκολο του επιτίθεται, ελευθερώνοντας τον από τα νύχια του. Ο Σελ τότε κοιτά καθώς ο Πίκολο ενημερώνει τα ανδροειδή για το τι είναι και το τι σκοπεύει να κάνει σε εκείνα. Ο Σελ συμπληρώνει την εξήγηση του Πίκολο και λέει στο 17 ότι η δύναμη που θα ξεκλειδωθεί από την απορρόφηση θα είναι πέρα από κάθε σύγκριση, και ότι το όνειρο του Δρ. Τζερό να δημιουργήσει το απόλυτο υπέρ-ον θα εκπληρωθεί. Το 17 το αρνείται, δηλώνοντας πως εκείνος είναι η απόλυτη δημιουργία του Τζερό, και ότι δεν θα συμμαχήσει μαζί του. Ο Σελ απαντά πως η απορρόφηση θα πραγματοποιηθεί με ή χωρίς τη συγκατάβαση του. Το Ανδροειδές 17 ετοιμάζεται για μάχη, παρόλα αυτά, το μέχρι τώρα σιωπηλό Ανδροειδές 16 διατάζει το 17 να τρέξει μακριά αφού ο Σελ είναι πολύ ισχυρότερος από εκείνο και το Πίκολο. Το 16 εξηγεί πως αν ο Σελ αποκτήσει τη τέλεια μορφή του, το να σκοτώσει το Γκόκου δεν θα τον ικανοποιήσει, και θα καταστρέψει ολόκληρο το σύμπαν. Μην περιμένοντας τη παρέμβαση του Ανδροειδούς 16, το Ανδροειδές 17 απογοητεύεται που το πρώτο πράγμα για το οποίο μιλά είναι για τη δειλία. Το 17 αγνοεί τη προειδοποίηση, νομίζοντας πως είναι πολύ ισχυρότερος από ότι ο Σελ θα μπορούσε να είναι ποτέ του, και επιτίθεται. Αφού πετάει μακριά το Ανδροειδές 17 με ένα χτύπημα, ο Σελ μάχεται και νικά με ευκολία τον αποδυναμωμένο Πίκολο, ακόμη καταφέρνοντας να αντέξει το Light Grenade του Ναμέκιαν. Αφού με βάναυσο τρόπο του σπάει τον αυχένα και τον χτυπά με ένα κύμα ενέργειας, ο Σελ ρίχνει το Πίκολο στη θάλασσα και στρέφει τη προσοχή του στο 17 ξανά.

Ο Σελ νικά το Ανδροειδές 17 με ευκολία και ενώ είναι έτοιμος να τον απορροφήσει, το Ανδροειδές 16 εμπλέκεται. Το Ανδροειδές 16 ισχυρίζεται πως σύμφωνα με τους υπολογισμούς του, είναι ίσος με το Σελ σε δύναμη και ταχύτητα και προμηνύει ότι θα καταστρέψει ο ίδιος το Σελ. Ο Σελ και το Ανδροειδές 16 συγκρούονται, όμως ο Σελ πιάνει εξ απίνης τον αντίπαλο του και τον καρφώνει με το κεντρί της ουράς του στον λαιμό. Ο Σελ γελά και του λέει πως δεν μπορεί να νικήσει, προτού επιχειρήσει να απορροφήσει την βιο-ενέργεια του. Παρόλα αυτά η ανόργανη φύση του 16 τον εμποδίζει από το να αποκτήσει και άλλη ενέργεια. Το 16 χαμογελά και βγάζει το κεντρί από το λαιμό του, προτού πετάξει το Σελ στο έδαφος. Το 16 πατά πάνω στην ουρά του Σελ και τη ξεριζώνει από το σώμα του. Το Ανδροειδές 16 λέει ότι αυτό θα τον εμποδίσει από το να απορροφήσει το 17 και το 18. Ωστόσο, ο Σελ απλώς αναγεννά την ουρά του και κομπάζει για το Ναμέκιαν DNA που έλαβε από το Πίκολο. Το Ανδροειδές 16 συνειδητοποιεί πως πρέπει να καταστρέψει τελείως το Σελ ώστε να μην επιτύχει τη τέλεια μορφή του, και προσπαθεί να τον κλωτσήσει, όμως ο Σελ τον στέλνει μακριά με δυο γροθιές. Το 16 τότε εκτοξεύει τη γροθιά του στο Σελ ως αντίδραση και καταφεύγει στη χρήση της αναμφίβολα ισχυρότερης τεχνικής του, το Hell's Flash, που στέλνει το Σελ στο έδαφος και κατακαίει επιφανειακά το νησί.

Το Ανδροειδές 16 συμβουλεύει το 17 και το 18 να φύγουν, όμως το 17 είναι σίγουρο πως ακόμη και αν το 16 δεν σκότωσε το Σελ, οι τρεις τους ήταν ανίκητοι και ότι όλος ο κόσμος θα ήταν σύντομα στα πόδια τους (στο Kai, το 17 θέλει να εκδικηθεί το Σελ για την ήττα του και αποφασίζει να αποτελειώσει το Σελ). Ο Σελ χρησιμοποιεί την ευκαιρία για να πεταχτεί από το έδαφος ακριβώς πίσω από το Ανδροειδές 17 και, ενώ γελούσε σαδιστικά, γρήγορα απορρόφησε το 17 και εξελίχθηκε στην Ημι-Τέλεια μορφή του. Αφού ο Σελ μεταμορφώθηκε, το Ανδροειδές 16, γνωρίζοντας πως πλέον δεν ήταν αντάξιοι του, επιχείρησε να διαφύγει με το Ανδροειδές 18, όμως χάρη στη πρόσθετη ταχύτητα που απέκτησε ο Σελ τους σταμάτησε με ευκολία.

Δείχνοντας τη νέα του δύναμη, λαμβάνει ένα άμεσο χτύπημα από το Ανδροειδές 16 χωρίς να πάθει ζημιά και με ευκολία πετά το Ανδροειδές μακριά, σχεδόν καταστρέφοντας το κεφάλι του. Ο Σελ στρέφεται προς το Ανδροειδές 18, όμως εκείνη απειλεί να αυτο-εκραγεί αν τη πλησιάσει, εμποδίζοντας τον από το να αποκτήσει την ολοκληρωμένη του μορφή. Σε μια προσπάθεια να την ηρεμήσει, προσποιείται πως είναι το Ανδροειδές 17 με το να μιμηθεί τη φωνή του (κάτι που ίσως απέκτησε από την απορρόφηση) και της λέει πόσο υπέροχα είναι να είσαι μέρος του Σελ και να εκπληρώνεις το όραμα του «υπέροχου» Δρ. Τζερό. Το Ανδροειδές 16 ακόμη λειτουργικό αλλά βαριά τραυματισμένο, τη προειδοποιεί για το τέχνασμα, κάτι που ήδη γνωρίζει αφού εκείνη και το Ανδροειδές 17 απεχθάνονταν το Δρ. Τζερό, και δεν θα τον επαινούσαν.